8.9.2022
MT
Il-Ġurnal Uffiċjali tal-Unjoni Ewropea
L 233/25
(49)
L-investigazzjoni żvelat li Turkiz Composite kienet iddeċidiet li tistabbilixxi kumpanija fit-Turkija qabel il-bidu talinvestigazzjoni inizjali.
Din ġiet stabbilita fl-1 ta’ Ġunju 2018, iżda bdiet tipproduċi biss f’Marzu 2019, peress li kienet għadha trid issib bini, u tixtri, iċċaqlaq, tinstalla u tittestja l-magni tal-GFF kollha tagħha.
Id-data tal-bidu talproduzzjoni kkoinċidiet mad-data tal-bidu (11) tal-investigazzjoni anti-dumping inizjali fuq l-importazzjonijiet talGFF miċ-Ċina u mill-Eġittu, li seħħet qabel il-bidu tal-investigazzjoni inizjali b’madwar tliet xhur.
(50)
Barra minn hekk, l-Artikolu 23(3) tar-Regolament bażiku jistabbilixxi rabta bejn il-prattika, il-proċess jew il-ħidma inkwistjoni u l-bidla fix-xejra tal-kummerċ peress li dan tal-aħħar irid“jirriżulta” minn tal-ewwel.
Għalhekk hija l-prattika, il-proċess jew il-ħidma li twassal għall-bidla fix-xejra tal-kummerċ, li jeħtieġ li jkollha raġuni valida jew ġustifikazzjoni ekonomika suffiċjenti għajr l-impożizzjoni tad-dazju, sabiex ma titqiesx bħala ċirkomvenzjoni skont it-tifsira tal-Artikolu 23(3) tar-Regolament bażiku.
(51)
Fid-dawl ta’ dak li ntqal hawn fuq, l-argument li l-kumpanija ġiet stabbilita biex taqdi s-swieq domestiċi, Afrikani u tal-Lvant Nofsani huwa immaterjali, peress li ma huwiex l-istabbiliment tal-kumpanija li hija l-prattika, il-proċess jew il-ħidma li jwasslu għall-bidla fix-xejra tal-kummerċ.
Il-prattika li minnha tirriżulta dik il-bidla hija l-operazzjonijiet ta’ assemblaġġ/kompletazzjoni fit-Turkija li twassal għal żieda sinifikanti fl-esportazzjonijiet talGFF (il-prodott assemblat) lejn l-Unjoni.
Il-bejgħ tal-esportazzjoni ta’ GFF lejn l-Unjoni minn Turkiz Composite żdied sostanzjalment meta bdiet iżżid gradwalment il-provvista tagħha lill-akbar klijent Ewropew tagħha minn Mejju 2020 ’il quddiem (ara l-premessa (42)), li kkoinċida mad-data tal-impożizzjoni tal-miżuri inizjali (ara l-premessa (1)(1)).
(52)
Barra minn hekk, il-fatt li kumpanija li allegatament ġiet stabbilita biex taqdi s-swieq domestiċi u Afrikani u tal-Lvant Nofsani, wara l-bidu tal-każ anti-dumping fil-fatt taqdi s-suq domestiku u tal-Unjoni minflok (12) jissuġġerixxi ulterjorment li l-attivitajiet ta’ assemblaġġ tagħha ġew żviluppati b’reazzjoni għall-investigazzjoni u mbagħad żdiedu aktar b’reazzjoni għall-impożizzjoni tad-dazji.
(53)
Wara d-divulgazzjoni, Turkiz Composite u LM Wind Power sostnew li r-raġunament tal-Kummissjoni ma rrispettax pass fl-analiżi legali tagħha dwar il-ġustifikazzjoni ekonomika peress li naqset milli tivvaluta jekk kienx hemm ġustifikazzjoni ekonomika jew raġuni valida suffiċjenti għall-prattika, għall-proċess jew għall-ħidma.
Huma sostnew ukoll li l-Kummissjoni applikat it-test temporali ħażin, peress li naqset milli tirrikonoxxi li l-“impożizzjoni tad-dazji” – u mhux il-ftuħ ta’ investigazzjoni – trid tkun ir-raġuni għall-prattika, il-proċess jew il-ħidma.
Fl-aħħar nett, huma sostnew li, kieku l-Kummissjoni applikat it-testijiet legali korretti, hija kienet tikkonkludi li kien hemm raġuni valida suffiċjenti u ġustifikazzjoni ekonomika għall-istabbiliment ta’ Turkiz Composite.
Huma sostnew li r-raġuni ewlenija għall-istabbiliment tal-impjant Tork kienet li jaqdi s-suq domestiku Tork.
(54)
Il-Kummissjoni ċaħdet dawn l-affermazzjonijiet.
L-ewwel nett, il-Kummissjoni ma naqsitx milli tivvaluta jekk kienx hemm ġustifikazzjoni ekonomika jew raġuni valida suffiċjenti għall-prattika, għall-proċess jew għall-ħidma.
Din il-valutazzjoni saret, kif spjegat b’mod espliċitu fil-premessi (49) u (50) hawn fuq.
Il-Kummissjoni identifikat b’mod ċar il-prattika, il-proċess jew il-ħidma li wasslu għall-bidla fix-xejra tal-kummerċ u mbagħad analizzat il-ġustifikaz­ zjonijiet potenzjali għal dik il-prattika.
Għall-kuntrarju ta’ dak li sostnew il-partijiet interessati, u kif spjegat filpremessa (51), ma huwiex l-istabbiliment ta’ Turkiz Composite, jew il-bejgħ domestiku tagħha, li hija l-prattika, il-proċess jew il-ħidma inkwistjoni, peress li l-bidla fix-xejra tal-kummerċ, diskussa fil-punt 2.3. hawn fuq, ma tirriżultax minn dawn.
(55)
It-tieni, il-Kummissjoni ma applikatx it-test temporali ħażin.
Fil-premessa (49) hija rreferiet għall-fatt li d-data talbidu tal-produzzjoni ħabtet mad-data tal-bidu tal-investigazzjoni oriġinali.
Din is-sejba, li kienet ibbażata fuq informazzjoni vverifikata pprovduta mingħand Turkiz Composite, kienet legalment rilevanti, peress li waħda millkundizzjonijiet tal-Artikolu 13(2) tar-Regolament anti-dumping bażiku (13) hija li “... l-operazzjoni bdiet jew żdiedet sostanzjalment minn meta, jew eżatt qabel, il-bidu tal-investigazzjoni kontra dumping ...”.
L-Artikolu 23(3) tarRegolament bażiku jiddefinixxi ċ-ċirkomvenzjoni u għalhekk jiffoka fuq l-impożizzjoni tad-dazju, peress li mingħajr ma jiġi impost dazju ma jistax ikun hemm ċirkomvenzjoni.
Dan ma jipprekludix li l-bidu ta’ prattika, proċess jew
(11) ĠU C 68, 21.2.2019, p. 29. (12) L-investigazzjoni wriet li l-esportazzjonijiet ta’ Turkiz Composite lejn pajjiżi terzi oħra (possibbilment inklużi s-swieq Afrikani u talLvant Nofsani) kienu biss frazzjoni żgħira tal-bejgħ totali tagħha matul il-perjodu ta’ investigazzjoni.
(13) Kif imsemmi fil-premessa (19), l-istandards legali li jinsabu fl-Artikolu 13(2) tar-Regolament bażiku anti-dumping jistgħu jintużaw b’analoġija fil-valutazzjoni tal-każ antisussidji fil-kuntest tal-Artikolu 23(3) tar-Regolament bażiku.